Nezbedné básničky

Jozef Čuj

Cestovateľ

Polobosý, polonahý,

on, najväčší domased,

za pár minút, bez námahy

precestoval celý svet.

Novinári z rôznych krajín

zbehli sa hneď, ale on

gáni na nich, všetko tají,

vyháňa ich z dvora von.

Nedajú sa, zas a znova

klopú, kladú otázky:

„Naozaj ste precestoval

svet? A ako? Kedy? S kým?“

Za plotom sa škerí sused:

„Precestoval. A ja s ním.

Ako? S prstom po glóbuse.

Kedy? Večer pred spaním.“

Maledivy

Kto navštívi Maledivy,

súostrovie s vôňou kiwi,

nerobí nič, len sa diví,

od úžasu ústa kriví.

Bežte sa tam diviť i vy.

Ak budete večne živí,

malé divy bežné v svete

tam určíte nenájdete.

Sú tam iba veľké divy.

Turisti sú z toho diví.

Pilot

Kubo chce byť pilot, lebo

sa mu páči šíre nebo.

Zostrojil si z papiera

lietadlo a predstiera,

že v ňom letí ponad hory,

s vtákmi vedie rozhovory.

Tvrdí im, že doletí

do rozprávky pre deti.

Ufo

Neverte tým kačkám z novín,

nebolo to ufo.

Strigôň Pigôň skúšal nový

lietajúci kufor.

Žiarlivá žiarovka

Žiarovka je žiarlivá.

Žiarli, chúďa, stále viac

Poplach v byte

Gizkin sen

O budíku

Pravda o svätom Mikulášovi

Básnička o strigách

Kominár

Naháňačka

Kaktus

Básnička o cibuli

O hruškách

Hadia láska

Cesnakový Cyril

Buchtová Božka

Hubár Slavko

Čo má rád grizly

Rybár

Jedlička

Kapor Karol

Had

O kačkách

O rybách

Stromy

Týždeň Jožka nezbedníka

O počasí

Plavec

Básnik Jožko

Lopty

Básnička o príšere

Milenci

Ostrostrelec

Pravda o šatách

Škriepka v škôlke

Turista-karavanista

Šikmá veža v Pise

Oslia báseň

Paríž

Dedinský koncert

Copyright: